stanford-oval/wikipedia huggingface dataset:
יעקב כ"ץ (חבר הכנסת)
הערות שוליים

↑  ר' חיים כץ ז"ל, שערים, 2 ביוני 1958, עמ' 1
↑  יהושע ביצור,'"`UNIQ--nowiki-00000003-QINU`"'ח"כ יעקב כ"ץ ז"ל, מעריב, 22 בדצמבר 1967
↑  יעקב כ"ץ באתר GRAVEZ
↑  קובי בורנשטיין,'"`UNIQ--nowiki-00000006-QINU`"'מקורונה: זקן חסידי סוכטשוב הלך לעולמו, באתר בחדרי חרדים, 20 בינואר 2021
↑   ציוץ של ערוץ 20 ברשת החברתית אקס (טוויטר), 23 בנובמבר 2021
ויקי ואני

| --- | --- |

 סוגה:  קומדיית מצבים, סאטירה 
 יוצרים:  טל מילר  
 כותבים:  טל מילר   איתי זבולון   אושרית סרוסי
 בימוי:  רני סער
 שחקנים:  מגי אזרזר   איתי זבולון   אילנית בן יעקב   שי אביבי   שירי גולן   עינת שרוף   אבי דנגור   ישי גולן   נורית שלום   אושרית סרוסי
 ארץ מקור:  ישראל 
 שפות:  עברית 
 מספר עונות:  1
 מספר פרקים:  5 
 הפקה
 חברת הפקה:  סומיוקו
 צלמים:  דנור גלזר   איתן נדל
 מוזיקה:  דניאל סלומון
 אורך פרק:  25 דק'
 שידור
 רשת שידור:  ערוץ עשר
 תקופת שידור מקורית:  21 באוקטובר 2017 – 13 בינואר 2018
 קישורים חיצוניים
 דף התוכנית ב-IMDb
 
ויקי ואני היא קומדיית מצבים סאטירית ישראלית, שעלתה לשידור ב-21 באוקטובר 2017 בערוץ עשר. הסדרה מתמקדת בוויקי זערור (מגי אזרזר), שרת החינוך החדשה, ודדי (איתי זבולון) כותב הנאומים שלה. הסדרה עוסקת ביחסים שלהם אחד עם השנייה ועם משפחתם.
את הסדרה יצר וכתב טל מילר שהיה בעברו כותב נאומים. הסדרה פותחה והופקה בשיתוף עם קרן גשר לקולנוע רב תרבותי וקרן רודרמן.
עלילה

ויקי (מגי אזרזר), חברת כנסת במפלגת התקווה, מורה מחליפה לגאוגרפיה בעברה, רצה לפריימריז של מפלגתה לאחר שיו"ר ומייסד המפלגה לעג לה שאחרי קדנציה אחת אף אחד לא יזכור אותה. בבוקר הפריימריז היא פוגשת את דדי (איתי זבולון), שעובד ככותב הספדים לראש עיריית גבעתיים, בהלוויה של אביה. הוא מספר לה שחברתו זרקה אותו והיא משתמשת במילים בהן הוא תיאר את הרגשתו בנאום ההספד של אביה. ויקי מציעה לו עבודה ככותב הנאומים שלה. ההספד היה מרגש עד שהפך לוויראלי ברשתות החברתיות. בעקבות כך, יו"ר ההסתדרות סמסה לכל עובדיה להצביע בעד ויקי. ויקי מתמנה לשרת החינוך ודדי מסכים להיות כותב הנאומים שלה.
העלילה מתארת את היחסים של ויקי ודדי, את היחסים של ויקי עם אמה ועם אחיה, ואת היחסים שבין דדי לבין אביו ואמו.
אחת הדמויות בסדרה, היועצת הפוליטית ונדי, מגולמת על ידי נורית שלום, השחקנית החירשת הראשונה בתפקיד מרכזי בטלוויזיה הישראלית.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| מגי אזרזר | ויקי זערור | מורה מחליפה ממעלות-תרשיחא, התמנתה לשרת החינוך החדשה |
| איתי זבולון | דדי מתוקי | כותב ההספדים של ראש עיריית גבעתיים שהפך לכותב הנאומים של ויקי |
| אילנית בן יעקב | נווית | העוזרת הצמודה של ויקי |
| שי אביבי | גיורא מתוקי | אבא של דדי וראש איגוד המורים הישראלי היוצא כנגד מינויה של ויקי לתפקיד שרת החינוך |
| שירי גולן | דפנה מתוקי | אמא של דדי |
| עינת שרוף | סימונה | אמה הדומיננטית של ויקי |
| אבי דנגור | מבורך | אחיה של ויקי |
| ישי גולן | איתן | בעלה של ויקי |
| נורית שלום | ונדי | היועצת הפוליטית של ויקי; חירשת |
| אושרית סרוסי | טובה | פקידה בלשכתה של ויקי |
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג |
| --- | --- | --- | --- | --- | --- | --- |
|  | 1 | 13 | 13 | 21 באוקטובר 2017 | 13 בינואר 2018 | 4.2% |
סקירת הסדרה > פרקים

| 0 | 1 | 2 | 3 | 4 |
| --- | --- | --- | --- | --- |
| מספר פרק | שם הפרק | תאריך שידור מקורי ישראל | מדרוג | מקור |
| 1 | דגם ודוגמה | 21 באוקטובר 2017 | 8.1% |  |
| 2 | המורה של המדינה | 28 באוקטובר 2017 | 6.5% |  |
| 3 | ביקור היסטורי | 4 בנובמבר 2017 | 3.6% |  |
| 4 | מלחמה! | 11 בנובמבר 2017 | 3.2% |  |
| 5 | נקמה מתוקה | 18 בנובמבר 2017 | 2.9% |  |
| 6 | חברה לעת צרה | 25 בנובמבר 2017 | 2.9% |  |
| 7 | מחבל בתל אביב | 2 בדצמבר 2017 | 4.1% |  |
| 8 | נפלה ברשת | 9 בדצמבר 2017 | 4.9% |  |
| 9 | הבגידה | 16 בדצמבר 2017 | 3.8% |  |
| 10 | שידוכים | 23 בדצמבר 2017 | 4.2% |  |
| 11 | אהבה באוויר | 30 בדצמבר 2017 | 3.8% |  |
| 12 | מגורשת! | 6 בינואר 2018 | 3.4% |  |
| 13 | ראש הממשלה הבא? | 13 בינואר 2018 | 3.6% |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
ביקורת

הסדרה זכתה לביקורות חיוביות מצד אתרי האינטרנט והגולשים.
במאקו נכתב: ״אזרזר היא הכוכבת הבלתי מעורערת של ׳ויקי ואני׳. היא יודעת בדיוק מי הדמות שלה ואיך להעביר צדדים באישיות שלה שטרם נחשפו באמצעות מבט בלבד. איתי זבולון שמשחק את דדי לצדה מתקשה לעמוד בקצב, אבל מכיוון שהיא הכוחנית גם במערכת היחסים שמוצגת ביניהם על המסך, הפער הזה דווקא עובד לטובת הסדרה.״
באתר וואלה! נכתב כי הסדרה ״מבדרת, חמודה ורגישה, וממזגת בתבונה בין אופיין של שתי הדמויות הראשיות שלה לטובת האופי שלה עצמה.״
באתר ynet נכתב כי מצד אחד ״ויקי ואני״ היא: ״לא מבריקה והטוויסטים שלה די צפויים״, ומצד שני: ״היא חמודה להפליא, כייפית ויורדת בקלות בגרון.״
פרסים ומועמדויות

| שנה | טקס | קטגוריה | מועמדות | תוצאה |
| --- | --- | --- | --- | --- |
| 2018 | פרסי האקדמיה לטלווייזהלשנת 2017 | סדרה קומית | ויקי ואני | מועמדות |
| 2018 | פרסי האקדמיה לטלווייזהלשנת 2017 | שחקנית בסדרה קומית | מגי אזרזר | זכייה |
| 2018 | פרסי האקדמיה לטלווייזהלשנת 2017 | שחקן בסדרה קומית | אבי דנגור | מועמדות |
| 2018 | פרסי האקדמיה לטלווייזהלשנת 2017 | בימוי בסדרה קומית | רני סער | מועמדות |
| 2018 | פרסי האקדמיה לטלווייזהלשנת 2017 | תסריט בסדרה קומית | טל מילר, אושרית סרוסי ואיתי זבולון | מועמדות |
ראו גם

פולישוק (סדרת טלוויזיה)
הערות שוליים

↑  עידו ישעיהו‏, דגם ודוגמה: "ויקי ואני" מחזירה קצת נשמה לקומדיות הפוליטיות, באתר וואלה, 22 באוקטובר 2017
↑  סמדר שילוני,'"`UNIQ--nowiki-00000002-QINU`"'"ויקי ואני": הם עוד יהיו החברים הכי טובים שלנו, באתר ynet, 22 באוקטובר 2017
↑  נועה פרייס‏, רייטינג סופ"ש: ריצת חימום, באתר וואלה, 22 באוקטובר 2017
↑  נועה פרייס‏, רייטינג סופ"ש: אפקט חסון, באתר וואלה, 29 באוקטובר 2017
↑  נועה פרייס‏, רייטינג סופ"ש: לראשונה מאז הפיצול - רשת גוברת על קשת בפריים, באתר וואלה, 5 בנובמבר 2017
↑  אלכסנדר כץ,'"`UNIQ--nowiki-0000000C-QINU`"'הערב של רשת: 'המרוץ למיליון' מביסה את 'ארץ נהדרת', באתר אייס, 12 בנובמבר 2017
↑  נועה פרייס‏, רייטינג סופ"ש: רשת וקשת בקרב צמוד, באתר וואלה, 19 בנובמבר 2017
↑  אלכסנדר כץ,'"`UNIQ--nowiki-0000000F-QINU`"'השבת של רשת: המרוץ למיליון הרחיבה את הפער ממאסטר שף, באתר אייס, 26 בנובמבר 2017
↑  אלכסנדר כץ,'"`UNIQ--nowiki-00000011-QINU`"'המרוץ למיליון צומחת; שיא לגב האומה על רקע פרשת שליין, באתר אייס, 3 בדצמבר 2017
↑  אלכסנדר כץ,'"`UNIQ--nowiki-00000013-QINU`"'המרוץ הביסה את מאסטר; שליין מזנק דווקא אחרי הכתבה עליו, באתר אייס, 10 בדצמבר 2017
↑  אלכסנדר כץ,'"`UNIQ--nowiki-00000015-QINU`"'הפריים נחלש - אבל המרוץ למיליון מביסה את מאסטר שף, באתר אייס, 17 בדצמבר 2017
↑  נועה פרייס‏, רייטינג סופ"ש: העולם מתחלק לזוגות, באתר וואלה, 24 בדצמבר 2017
↑  אלכסנדר כץ,'"`UNIQ--nowiki-00000018-QINU`"'המרוץ למיליון זינקה ל-19.5%; כיפת ברזל חזרה עם 10.8%, באתר אייס, 31 בדצמבר 2017
↑  נועה פרייס‏, רייטינג סופ"ש: סערת ברקו, באתר וואלה, 7 בינואר 2018
↑  אלכסנדר כץ,'"`UNIQ--nowiki-0000001B-QINU`"'17.6% ל'מרוץ למיליון' - אבל 'מאסטר שף' סוגרת פערים, באתר אייס, 14 בינואר 2018
↑  מיכל ישראלי,'"`UNIQ--nowiki-0000001E-QINU`"'‏הג'ורה ואני, באתר ‏מאקו‏, 22 באוקטובר 2017
↑  עידו ישעיהו‏, דגם ודוגמה: "ויקי ואני" מחזירה קצת נשמה לקומדיות הפוליטיות, באתר וואלה, 22 באוקטובר 2017
↑  "ויקי ואני": הם עוד יהיו החברים הכי טובים שלנו, באתר ynet, 22 באוקטובר 2017
זה לא הגיל

| --- | --- |
כותרת הפתיחה
כותרת הפתיחה
 שיר הנושא:  "זוכרת את הים" (מירי מסיקה)
 סוגה:  קומדיה רומנטית
 יוצרים:  רועי עידן
 כותבים:  רועי עידן, רז יובן
 בימוי:  אורן שקדי
 שחקנים:  מירי מסיקה גפן ברקאי נעם פרנק לידור אדרי דוד שאול רמי הויברגר יעל לבנטל רבקה מיכאלי
 שפות:  עברית
 מספר עונות:  2 
 מספר פרקים:  20
 הפקה
 מפיק:  דנה עדן שולה שפיגל
 אורך פרק:  24 דק' 
 שידור
 רשת שידור:  קשת 12
 תקופת שידור מקורית:  9 ביולי 2019 – 18 בפברואר 2020
 קישורים חיצוניים
 עמוד הסדרה במאקו
 דף התוכנית ב-IMDb
 
זה לא הגיל היא סדרת קומדיה רומנטית ישראלית המשודרת החל מה-9 ביולי 2019 בערוץ קשת 12. העונה השנייה עלתה לשידור ב-1 בדצמבר 2019. את הסדרה בבימוי של אורן שקדי יצר רועי עידן והפיקו דנה עדן ושולה שפיגל.
רקע העלילה

טליה (מירי מסיקה), עורכת דין גרושה עם שלושה ילדים, מוצאת את עצמה מנהלת רומן עם ישי (גפן ברקאי), מדריך גלישה במקצועו. לאחר בילוי של לילה אחד הקשר הרומנטי ביניהם מתהדק, אך הם בוחרים להסתיר אותו מאחר שמדובר בחבר הטוב ביותר של בנה דניאל (דוד שאול), הצעיר ממנה בכשני עשורים. כשהשניים מחליטים לחשוף את הקשר, הם נאלצים להתמודד עם התגובות של קרוביהם. עם התקדמות מערכת היחסים נראה כי היחסים בין השניים לא מתקבלים בזרועות פתוחות אצל הסובבים אותם.
סקירת סדרה

פרק הבכורה של העונה הראשונה נמדדו כ-19.4 אחוזי רייטינג.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 9 | 9 | 9 ביולי 2019 | 27 באוגוסט 2019 |
|  | 2 | 11 | 11 | 1 בדצמבר 2019 | 18 בפברואר 2020 |
דמויות > דמויות ראשיות

טליה רובינסון (לשעבר אלקלעי) (מירי מסיקה): עורכת דין מצליחה, בת 42. גרושה משמוליק ואמם של דניאל, ניצן ונמרוד. נמצאת במערכת יחסים רומנטית עם ישי.
ישי רחמים בן דוד (גפן ברקאי): מדריך גלישה, בן 22, במערכת יחסים רומנטית עם טליה.
דניאל רובינסון (דוד שאול): בנם הבכור של טליה ושמוליק והחבר הטוב ביותר של ישי, בן 21.
ניצן רובינסון (לידור אדרי): בתם האמצעית של טליה ושמוליק, משרתת בצבא. טבעונית, בת 19.
נמרוד רובינסון (נעם פרנק): בנם הצעיר של טליה ושמוליק, בן 16.
שמוליק רובינסון (רמי הויברגר): בעלה לשעבר של טליה שעדיין מאוהב בה ובטוח שגם היא בו ומנסה כל הזמן לחזור אליה.
אהובה אלקלעי (רבקה מיכאלי): אמם של טליה ועיינה, שופטת בדימוס. אישה קשה וצינית. בת להורים בני דודים.
מוקה (איתי זבולון): בעל מסעדה בחוף.
ריקי בן דוד (שירי גולן): אמא של ישי, לא אוהבת את הזוגיות של ישי עם טליה.
אלי בן דוד (חיים זנאתי): אבא של ישי, לא אוהב את הזוגיות של ישי עם טליה. ניצל על ידי שמוליק בעת השירות הצבאי ודורש מטליה לחזור אליו.
דמויות > דמויות משניות

אלמוג (גיא גורביץ'): חבר של מוקה ודניאל, גולש בחוף של מוקה. טיפש.
קורל (דורין קריו): מלצרית במועדון הגלישה של מוקה, דניאל מאוהב בה.
מייקל אבני (יואב לוי): הבוס של טליה ובן הזוג לשעבר שלה.
עיינה בן עמי (לשעבר אלקלעי) (יעל לבנטל): אחותה הגדולה של טליה.
דמויות > דמויות אורחות

פליקס (שלמה וישינסקי): ידיד של אהובה מהדיור המוגן, יש לו אלצהיימר.
דוקטור פרנסיס (מעיין בלום): הרופא של שמוליק.
דהב אלימלך (נאיה פדרמן): חברה של נמרוד שדניאל מתאהב בה.
בייבי פלדמן (דין הפנר): האקסית של ישי אשר מגיעה אליו כדי לנסות לחזור אליו.
נילס (יון תומרקין): מתמחה במשרד עורכי הדין אבני אבני ושו"ת.
מירין (ליאנה עיון): בחורה צעירה בת 20 שיוצאת עם שמוליק, כך לפחות הוא חושב.
מוץ ברנר (רועי עידן): הילד הרע של הגורמה הישראלי, מנחה את התוכנית "מהומה במטבח".
איריס הגרושה  (עירית קפלן): חברה של אלי מהמושב.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | הסוד הגדול - חלק א' | 9 ביולי 2019 |
טליה מתעוררת בדירה של ישי, מדריך הגלישה שלה שצעיר ממנה ב-20 שנה. אף על פי שהיא מבהירה לישי שזה היה חד-פעמי, כעבור חצי שנה הם עדיין יוצאים ביחד, מאוהבים, אבל בסתר.
| 2 | 2 | הסוד הגדול - חלק ב' | 9 ביולי 2019 |
אחרי גילוי הסוד הגדול והמעבר המפתיע של ישי לבית המשפחה, כולם מנסים להתמודד. דניאל צריך להתמודד עם זה שהוא עובד במועדון הגלישה עם ישי ועכשיו כולם יודעים שישי המאהב של אמא שלו.
| 3 | 3 | בייבי | 16 ביולי 2019 |
בייבי, האקסית של ישי חוזרת פתאום לחייו. חבר של דניאל, אלמוג, מזמין אותו לחתונה של אחותו - לדניאל אין כל כוונה ללכת. אהובה וחבריה לדיור המוגן זקוקים לכסף ומוצאים אותו במקום לא צפוי.
| 4 | 4 | אינטרבנשן | 23 ביולי 2019 |
שותפו הבכיר של מייקל במשרד עורכי הדין של טליה נפטר, וטליה מנסה להתמודד על המשבצת שהתפנתה. ישי תופס את דניאל מעשן ומחליט לקחת את תפקיד ההורה. אהובה משנה דברים בצוואתה.
| 5 | 5 | החולה המדומה | 30 ביולי 2019 |
שמוליק משקר שנותרו לו חודשיים לחיות על מנת לקבל יחס מועדף מפני טליה. טליה חושדת בו שהוא לא באמת חולה, אבל מסתבכת בעצמה בפרשת הטרדה במשרד.
| 6 | 6 | פליאו | 6 באוגוסט 2019 |
טליה מחליטה להתחייב לתזונת פליאו, אבל לא בטוח שזה הדבר הנכון בשבילה. שמוליק יוצא עם בחורה צעירה בשם מירין, כך לפחות הוא חושב.
| 7 | 7 | פרצוף אירוני | 13 באוגוסט 2019 |
ניצן מגלה לפתע שהיא בהיריון, מה שמוביל לרצף טעויות משעשעות. ישי לא עומד מנגד כשטליה רוצה להחליף את המכונית שלה, ומתערב בתהליך בצורה אובססיבית. טליה משפצת קעקוע ישן שלה.
| 8 | 8 | סופר קוק | 20 באוגוסט 2019 |
טליה וישי משתתפים בתוכנית הריאליטי "מהומה במטבח", מה שמחייב את ישי להפר נדר שלו מימי הצבא. ניצן יוצאת לקורס קצינים, ולתכנים שעוברים בקורס יש השפעה קיצונית עליה.
| 9 | 9 | רעמסס | 27 באוגוסט 2019 |
התרגשות רבה לקראת הופעה של ישי ולהקתו "רעמסס" במוקה ביצ׳. לקראת האירוע טליה מחליטה לרענן את הפנים קצת עם הזרקה של חומר חדשני שעיינה ממליצה לה עליו. אלמוג נופל במוקה ביצ׳ ושובר את הרגל.
פרקים > עונה 2

| מספר הפרק (בסדרה) | מספר הפרק (בעונה) | שם הפרק |
| --- | --- | --- |
| 10 | 1 | ביקור החותנת |
ריקי, אימו של ישי, רבה עם אלי בעלה, עוזבת את הבית ומופיעה אצל טליה וישי. דניאל מקבל מרשם מפוקפק לכדורים נוגדי חרדה משימי הקב"ן ונמרוד מסתבך בשערורייה בבית הספר.
| 11 | 2 | דהב |
מתגלה שלנמרוד יש חברה בשם דהב ודניאל עושה הכול כדי שהקשר ישרוד. טליה מפתיעה את ישי ומצטרפת אליו ולמשפחתו לקטיף במושב. ניצן פונה למחוזות המאגיה השחורה.
| 12 | 3 | רחמים |
טליה מגלה שלישי יש שם אמצעי והוא מסתיר אותו.
| 13 | 4 | ערב חברה |
שמוליק מוביל "ערב גברים" מפוקפק.
| 14 | 5 | האקזיט |
שמוליק מנסה לעקוץ את נמרוד.
| 15 | 6 | הלו קיטי |
ישי מחסל כריש בחוף.
| 16 | 7 | שקוריטי |
דניאל מגלה ייעוד מפתיע בחייו.
| 17 | 8 | באנו למילואים |
ישי ומוקה מקבלים צו שמונה
| 18 | 9 | הצעת נישואין חלק א' |
ישי וטליה יוצאים לקמפינג וישי מתכוון להציע לטליה נישואין אבל הכל משתבש
ביקורת

מבקר הטלוויזיה נדב מנוחין כתב בוואלה תרבות ביקורת מעורבת, וציין כי למרות שהסדרה (...) "מניבה סצנות רבות בנאליות ולא עד כדי כך מצחיקות, אחת לאיזה זמן מגיע טוויסט חביב, המצלמה אוהבת את מסיקה, ושתי דמויות בסדרה קורעות מצחוק".
בידיעות אחרונות כתב מבקר הטלוויזיה עינב שיף כי "נדמה כי היוצר, רועי עידן, שאף לשלב את מסורת הפאן של הקומדיה הרומנטית עם הומור מעט יותר אקסצנטרי, כדי להדגיש את החריגות של הסיטואציה. אלא שזהו גם עקב אכילס העיקרי של "זה לא הגיל", שלא מצליחה לשלב בין האגפים השונים. לדוגמה, סצנה קריטית כמו חשיפת הקשר מוותר על אמינות (למה שמישהי שאינה טליה תפתח לישי את הדלת במפגש כה גורלי?) לטובת רצף פאנצ'ים לא מבריק במיוחד."
פסקול

על ההפקה המוזיקלית בסדרה אחראים איתי צוק ורוני בראון. שיר הנושא של הסדרה: "זוכרת את הים", מבוצע על ידי מסיקה. המוזיקאי אליה רוסיליו כתב את השיר והלחין אותו יחד עם איתן דרמון.
הערות שוליים

↑  זה לא הגיל (2020), באתר אידיבי
↑  זה לא הגיל - פרק הבכורה. סדרה חדשה. פרקים מלאים לצפייה ישירה | makoTV, באתר mako
↑  מירי מסיקה מנהלת רומן עם בחור בן 25?, באתר מעריב אונליין, 14 ביוני 2018
↑  מירי מסיקה - זוכרת את הים, באתר ‏מאקו‏, 3 ביולי 2019
↑  הגברים החדשים בחייה של מירי מסיקה, באתר www.israelhayom.co.il
↑  רומן סוחף: "זה לא הגיל" עם מירי מסיקה וגפן ברקאי - כמעט 20 אחוזי רייטינג, באתר מעריב אונליין, 10 ביולי 2019
↑  נדב מנוחין‏, נדרש תרגיל: "זה לא הגיל" היא סיטקום חביב ובלתי מזיק - אך גם בלתי מזין, באתר וואלה, 10 ביולי 2019
↑  עינב שיף,'"`UNIQ--nowiki-00000008-QINU`"'אולי בפער אחרת, באתר ynet, 10 ביולי 2019
פריקינג

פְריקינג (אנגלית: Phreaking) הוא ביטוי סלנג שמתאר פריצה למערכות טלפוניה ושימוש לא חוקי בהן. מומחי הפריקינג משתמשים בצלילים בתדירויות מסוימות שמשמשים לאיתות (Signaling) פנימי במערכות טלפוניה אנלוגיות. מומחי הפריקינג מכונים פְריקֶרים.
מאז שהפכו מרכזיות הטלפון לדיגיטליות נמנע הפריקינג החובבני. פריקינג מודרני מאופיין בעיקר על ידי גנבת סיסמאות לגישה מרחוק למרכזיות, ועל ידי ניתוח תעבורת טלפוניה.
הפריקרים הראשונים בארצות הברית

הפריצות החלו בארצות הברית בתחילת שנות ה-70, כאשר אחד הפורצים הראשונים היה ג'ו ה"שורק". ג'ו, עיוור מלידה, היה מסוגל לשרוק בטון מושלם בתדירות 2600 הרץ. טון זה אפשר למי שהיה שורק אותו לבצע שיחות חינם בטלפון, כלומר לא חוקיות.
פריקרים אחרים בנו קופסאות שזכו לכינוי "קופסאות כחולות" שהיו יכולות ליצור באופן מלאכותי טון של 2600 הרץ. לפי שמועות היו פריקרים מרחבי אמריקה מתקשרים לג'ו ה"שורק", כדי שיכוון את הקופסאות הכחולות שלהם. בין בוני הקופסאות הללו היה סטיב ווזניאק, אחד המייסדים של חברת אפל.
פריקר מפורסם אחר היה סטיוארט נלסון, סטודנט ב-MIT. נלסון למד לתכנת את מחשבי MIT כך שיתנו לו גישה לרשת הטלפון. לטענתו, נבע העניין שלו בפריקינג מכך שהיה מעוניין לגלות כיצד המערכת פועלת, ולא מתוך רצון לפגוע בה ולהרוס אותה.
אחד הפריקרים המפורסמים ביותר הוא ג'ון דראפר, המכונה "קפטן קראנץ'", על שם צעצוע מצפצף (משרוקית), שהיה מצורף לקופסאות דגני בוקר בשם זה. כשחסמו את החור השלישי במשרוקית, היא הייתה משמיעה טון בתדירות 2600 הרץ. גם קפטן קראנץ' היה אחד הראשונים שבנו קופסאות כחולות. בנוסף, בנה גם קופסאות שיכלו ליצור טונים שונים, כדי לקבל גישה למערכות טלפוניה שונות. פריקר ידוע נוסף הוא קווין מיטניק שהשתמש ביכולתיו לעקוב אחרי סוכני ה-FBI שעקבו אחריו.
פריקרים כיכבו במספר סרטים הוליוודיים, ביניהם "שודדי עמק הסיליקון", "האקרז 1", "האקרז 2", ו"סניקרס".
פריקינג בישראל

המקרה המפורסם ביותר של פריקינג בישראל קרה במרכזיות דיגיטליות בשנות ה-90. הפריקינג בוצע על ידי שלושה אחים עוורים ממשפחת בדיר מכפר קאסם. הם פיתחו יכולת לזהות את צלילי החיוג הדיגיטליים (DTMF), וכך למצוא ססמאות שעזרו להם לפרוץ למרכזיות שונות ולמערכות של תא קולי. בין המרכזיות שנפרצו היו המרכזיות של חברות "דיגיטל", "פלאפון", "קומברס", גלי-צה"ל ועוד. בשנת 2014, התוכנית סיפור ישראלי של גלי צה"ל, הקדישו שעה שלמה לאחים בדיר בתוכנית מיוחדת על חייהם.
האחים ניצלו חדירות אלו לביצוע שיחות טלפון בינלאומיות בחינם ומכרו שיחות חינם לאחרים. יש הטוענים שהרוויחו מכך קרוב ל-20 מיליון ש"ח. האח הבכור, מונדיר בדיר, קיבל עונש של חמש שנות מאסר על מעשיו.
שאלה: אתה יכול על ידי שמיעה של הקשת מספר טלפון לזהות מה הספרה שחוייגה?
תשובה: כן. 

... 

שאלה: איך סיגלת לעצמך את אותה יכולת?

תשובה: זה עניין מוזיקלי יותר. אדם שמבין קצת במוזיקה, גם מוזהר יש לו את היכולת הזאת, כששומעים שיר הוא יכול לדעת באיזה תווים מנוגן השיר. זה מה שקרה במצב שלי, יש לי אוזן מוזיקלית שעל ידי שמיעה יכולתי לדעת את הטון. הצליל של הטלפון מקש מספר 1 ומקש מספר 2 מורכב בצורה מסוימת תו מוזיקלי. זה מה שסיגל אותי להבין את הצלילים האלו.
ראו גם

האקינג
האקר
הערות שוליים

↑  יוחאי,'"`UNIQ--nowiki-00000000-QINU`"'פרק 16 של הפודקאסט סיפור ישראלי - האחים בדיר. 22.9.14'"`UNIQ--nowiki-00000000-QINU`"'(ארכיון)
מרונים

| --- | --- |

נזירה מארונית בהר הלבנון, ציור משנת 1779
 אוכלוסייה
 3,198,600 
 ריכוזי אוכלוסייה עיקריים
 לבנון לבנון - 900,000–1,400,000  ארגנטינה ארגנטינה - 750,000  ברזיל ברזיל - 501,000  מקסיקו מקסיקו - 167,000  אוסטרליה אוסטרליה - 161,000  קנדה קנדה - 89,775  ארצות הברית ארצות הברית - 79,000  סוריה סוריה - 50,000–60,000  צרפת צרפת - 51,500  ונצואלה ונצואלה - 25,000  ישראל ישראל - 10,000  קפריסין קפריסין - 6,000  גרמניה גרמניה - 5,400  מצרים מצרים - 5,380  הממלכה המאוחדת הממלכה המאוחדת - 5,300  בלגיה בלגיה - 3,400  איטליה איטליה - 2,500  שוודיה שוודיה - 2,470  שווייץ שווייץ - 2,000  ירדן ירדן - 700 
 שפות
 ערבית לבנטינית, ערבית לבנונית, ערבית סורית, ערבית מארונית-קפריסאית, ערבית
 דת
 נצרות קתולית (הכנסייה המרונית)
 נוסח תפילה
 פולחן סורי מערבי (אנ')
 
המרונים (בארמית סורית: ܡܖ̈ܘܢܝܐ; בערבית: الموارنة, תעתיק מדויק: אל-מווארינה) הם קבוצה אתנו-דתית דוברת-ערבית, המאמינה בזרם הקתולי-מזרחי של דת הנצרות, ושרבים מבניה מתגוררים בלבנון.
מוצאם האתני של המרונים הוא מעמי ארם ומהפיניקים, ששמרו על קיומם ועל זהותם בהרי הלבנון בעלי הטופוגרפיה הקשה למחיה ולגישה במשך כ- 1,500 שנים. אל עם זה הצטרפו במשך השנים מספר משפחות קטנות מלאומים אחרים כמו רומאים ויוונים אך קבוצה זאת המשיכה לשמר את לאומיותה, דתה ותרבותה הייחודית עד המאה ה־20, בשל התבדלותה וחוסר כניעתה לעמים אויבים שונים שכבשו את אזורם.
בעת המודרנית, רוב המרונים דוברים ערבית כשפתם העיקרית. המעבר מארמית לערבית התרחש במשך מאות שנים בהשפעת הכיבוש הערבי, והתפשטות האסלאם באזורי מחייתם. אם כי חלק מהמרונים עדיין עושים שימוש ליטורגי בארמית בטקסי דת ובפולחנים שונים, וכן משתמשים בה גם לצורך הקשרים שונים של מורשתם התרבותית של המרונים.
היסטוריה > התגבשות אתנו-דתית

לפי האמונה, החלה העדה (קבוצה אתנית-דתית) בימיו של מרון (בארמית סורית: ܡܪܘܢ), נזיר ארמי שחי בסוף המאה ה־4 עד תחילת המאה ה־5 לספירה. כיום המרונים מהווים את אחת הקבוצות הלאומיות והדתיות העיקריות בלבנון. הם דוברים דיאלקט המתבסס על דקדוק ארמי ברובו ועל תערובת של מילים ארמיות (שפתם המקורית) וערביות (כתוצאה מהכיבוש הערבי והמוסלמי שלאחריו), מעט טורקית (מהתקופה העות'מאנית שהתפשטה גם לאזור הלבנט) והן צרפתית (מהתקופה הקודמת של המנדט הצרפתי על לבנון וסוריה). הקתולים-המרונים והדרוזים ייסדו את לבנון המודרנית בתחילת המאה ה-18, באמצעות מערכת שלטונית וחברתית המכונה "הדואליזם המרוני–דרוזי" במחוז הר הלבנון.
מרון היה נזיר ארמי מתבודד מסתגף (הרמיטי) שמרכז פעילותו הייתה בעמק הנהר אורונטס כ־70 קילומטר צפונית־מערבית מהעיר חלב (בערבית: حلب) שבסוריה של היום, וכ־40 קילומטר צפונית לאנטיוכיה. מרון הדריך נזירים רבים שהפכו לתלמידים וחיו בסביבתו, וכשמת מרון (בשנת 410 לפי מסורת אחת או בשנת 435 על פי מסורת אחרת), בנו חסידיו מנזר לזכרו והם היוו את הגרעין שממנו צמחה הכנסייה הארמית המרונית.
מארון פעל בסביבה שכבר קיבלה על עצמה כמה דוקטרינות נוצריות ודנה בנכונותן:
הדוקטרינה הדיאופיזיטית, שדגלה בכך שלישו היו 2 אישיויות בה בעת– אלוהית ואנושית.
הדוקטרינה המונופיזיטית, שסברה כי לישו רק אישיות אחת וטבע אחד – אלוהית.
המרונים דגלו מבחינה דתית, בהשקפה הקתולית הדיאופיזיטית כפי שהתקבלה בוועידת כלקדון ב־451. ואומנם, ידוע על מקרה שבו נטבחו 350 נזירים מרונים בידי המונופיזיטים של אנטיוכיה. אירוע זה גרם למנוסת המרונים להרי לבנון, אבל גם להכרה של האפיפיור הורמיסדס במרונים ב־10 בפברואר 518 לאחר שהאירוע הובא לידיעתו. לעומת זאת, יש היסטוריונים הטוענים כי מהמאה ה־7 ועד מסעי הצלב החזיקו המרונים בדוקטרינת ביניים: המונותליטית, הגורסת כי לישו "רצון אחד". הייתה זאת נוסחת פשרה, שנתמכה במאה השביעית לספירה על ידי הקיסר הרקליוס. זאת, בניסיון לאחד את עולם הנצרות כנגד מתקפת האסלאם. התפיסה המונותליטית נדחתה ככפירה בוועידת קונסטנטינופול השלישית.
היסטוריה > ימי הביניים

עם תחילת הכיבוש המוסלמי נדחקו המרונים מסוריה אל אזור הר הלבנון והפכו למולדתם את השטח המשתרע כיום מצפון לכביש ביירות–דמשק ועד שולי העיר טריפולי של ימינו, באזורים: בשרי, כסרואן, זגרתא ומתן ואפילו בנו מדינה שנקראת מדינת המורדים המרונים (מרדא) שגבולותיה מתחילים בצפון הר הלבנון ונגמרים בגליל העליון והמערבי, הכפרים מארון א־ראס, בירעם, מנסורה, ומערבה עד הים התיכון. מובלעת זאת התחילה להתכווץ במאה השמינית והתשיעית בעקבות פלישות ערביות וייבוא שבטים בדואים מצפון חצי האי ערב בסיוע של הח'ליף אל מנסור העבאסי שהוציא צו הלכה אסלאמי בעניין זה, להלן תוכנו: "יש בלבנון עם שמסרב למרותינו, עליכם לפנות עצמים זרים אלה משם כי זו אדמה שאלוהים נתן לכם אותה". מאז כל שטח מרוני שנכבש במלחמה ותושביו נסו על נפשם, יושב על ידי מתיישבים חדשים כולל הר הלבנון הדרומי ונשאר בידי הארמים מרונים ההר הצפוני. בהר הדרומי באזורים הדרומיים כולל ההר, השתלטו שבטים שיעים ומענים דרוזיים וכך הצטמצמה המובלעת הארמית מרונית והנוצרית העצמאית, תהליך שנמשך עד היום. הכפר מארון א־ראס היה ארמי מרוני אבל היום השיעים השתלטו עליו לגמרי. הכפר שמר על שמו הארמי.
מצבם של המרונים היה בעייתי: לא רק שהיו מיעוט נוצרי בין מוסלמים, אלא שאף עם עדות נוצריות אחרות בלבנון לא היה ביכולתם ליצור מערכת יחסים תקינה בשל הדוקטרינה השונה שאימצו. משחר קיומם התבלטו המרונים כעדה בדלנית: בשעה שעדות נוצריות אחרות התפזרו בארצות שונות (למשל: יוונים קתוליים), התרכזו המרונים כולם בהר הלבנון הצפוני, למעט שוליים קטנים בצפון סוריה, מושבת סוחרים בקפריסין ושני כפרים בגליל – ג'ש (גוש חלב) ובירעם.
בתחילת תקופת הכיבוש הערבי הגנו לוחמים מרונים שדיברו ארמית עד אז בהצלחה על הר הלבנון, הקימו אוטונומיה עצמאית על אדמת אבותיהם ואף הטרידו את הצבא של שושלת בית אומיה עד כדי כך שבשנת 677 שילם להם הח'ליפה מס בתמורה לשמירה על השלום. בשנת 685 קיבלו המרונים את הסכמת האפיפיור סרגיוס הראשון למינוי המנהיג הדתי של המרונים יוחנן מרון (מת בשנת 707) כפטריארך של אנטיוכיה, וזאת במקביל לקיומם של הפטריארך האורתודוקסי של אנטיוכיה והפטריארך הסורי־אורתודוקסי של אנטיוכיה. משרה זאת קיימת עד היום, כאשר ברוב התקופה תיפקד הפטריארך הן כמנהיג רוחני והן כמנהיג חילוני של המרונים. עצמאותם של המרונים הייתה לצנינים בעיני הקיסר הביזנטי יוסטיניאנוס השני והוא שלח בשנת 694 צבא נגדם. לאחר כמה כישלונות הצליחו המרונים להביס את צבא הקיסר.
במשך כ־400 השנים הבאות כמעט שלא היה קשר בין המרונים לעולם הנוצרי אך ידוע כי המשיכו לשמור על עצמאותם כנגד הפולש הערבי ולקיים את הדוקטרינה הארמית הלאומית והדתית הייחודית להם. הקשר עם העולם הנוצרי חודש בשעה שהחלו מסעי הצלב כשהצלבן ריימונד מטולוז פגש בהם בהרים סמוך לטריפולי שבלבנון בדרכו לכיבוש ירושלים. המרונים היו לעדה הנוצרית היחידה באזור שהתייצבה כיחידה אחת לימין הצלבנים בשביל להיעזר בהם אחרי 400 שנים שהם נלחמים לבד נגד הפולש הערבי.
ממקורות שונים עולה כי במשך 200 שנה (משלהי המאה ה־11 עד החורבן הסופי של ממלכת הצלבנים, בשלהי המאה ה־13) היו יחסי הערכה הדדית בין המרונים לצלבנים. על פי ההיסטוריון, הבישוף ויליאם מצור (חי 1130 – 1185) היה ב־1182 ניסיון של הפטריארך המרוני לאיחוד עם הכנסייה הקתולית עם הפטריארך הלטיני של אנטיוכיה (משרה שקמה בעקבות מסעי הצלב), ובשנת 1215 השתתף הפטריארך המרוני ירמיה השני בוועידת לטראנו הרביעית ברומא. תקופת מסעי הצלב השפיעה על הלך המחשבה של המרונים ועל התפתחותם. עם תבוסת הצלבנים, עבר על הארמים מרונים ושפתם הארמית תהליך של התדרדרות והתנוונות, שנמשך כ־200–300 שנה.